Blaen
Blaen a zo ur gumun a Vreizh, e Liger-Atlantel, e gevred ar vro.

Douaroniezh 
40 km eus Naoned emañ Blaen, war ribloù Kanol Naoned-Brest hag e-kichen Koad ar C'havr.

Tro-dro emañ kumunioù Faouell, Kernitron-al-Lann, Hierig, Kergaval, Kerrigon, Gwez, Gavr, Gwenred ha Bolvronn.

Stêr an Izar a rede dre ar gumun met ne chom un nebeud arroudennoù ken dre ma voe kemeret he naoz d'ober Kanol Naoned-Brest.

Hervez an niveridigezh ziwezhañ e 1999 ez eus 7731 annezad e Blaen. Hiziv avat, gant pikol kresk ar boblañs, e vrasjeder eo bet tizhet ouzhpenn 9200 a annezidi.

Dre garr emañ Blaen da 25 munut eus trowardroioù Naoned, da 50 munut eus Roazhon, da 20 munut eus Savenneg ha da 45 munut eus Sant-Nazer.

Anv 
 Erwan Vallerie ː Bableni, 1123; Blaing, 1148; Bleyng, 1254; Blen, 1287; Blain, 1341; Bleingn, 1345; Blein, 1355; Blaign, 1381; Blein, 1406; Bleign, 1407; Blaign, 1453; Blain, 1515; Bleing, 1519; Belain, 1630

Ardamezioù 
Brizhet etre argant ha glazur, e greskenn en gul

Implijet adalek 1924. Digemeret gant Kuzul ar Gumun e 1967.

Ardamezioù Guy de Blain (siell 1293), bet douget e-kerzh Kroaztdegioù gant baroned Pontkastell, ha degouezhet d'ar skourr yaouankañ familh Blaen. Kadarnet gant ar roue pa-z eo bet savet Blaen da varkizelezh

Istor

Dispac'h Gall 
 Krouet e voe kumun Blaen e 1790 diwar ar barrez katolik. Lakaet e voe da benn Kanton Blaen. Gant al lezenn eus an 26 a viz C'hwevrer 1790 e voe lakaet Blaen da benn Bann Blaen hag e 1800 e voe lakaet en Arondisamant Savenneg.



Brezel-bed kentañ  
 Mervel a reas 225 gwaz abalamour d'ar brezel, da lavaret eo 3,39% eus ar boblañs e 1911.

Eil brezel-bed 
 Mervel a reas 127 den abalamour d'ar brezel.

Trevadennoù 
 Brezel Indez-Sina: mervel a reas daou vilour eus ar gumun hervez monumant ar re varv.

Darvoudoù sport a bep seurt 

 30 a viz Mezheven 1959 : 6 tennad-hent Tro Bro-C'hall etre Blaen ha Naoned (a-benn d'an eur) ; trec'h eo Roger Rivière.

 6 a viz Eost 2017: Kampionad C'hoarioù Nerzh.

Brezhoneg 
 Panelloù divyezhek zo e mont-tre ar gumun abaoe 2002. Kentelioù brezhoneg zo bet e-pad pell e skolaj publik ar gumun.
 E distro-skol 2022 e oa enskrivet er skol Diwan hag er c'hlasoù divyezhek 34 skoliad (3,1 % eus skolidi ar gumun evit a sell ouzh ar c'hentañ derez).

Monumantoù ha traoù heverk 

 Kastell La Groulais.

 Iliz katolik Sant Emilian ha Sant Laorañs, luc'hskeudenn.         

 Chapel Sant Rok, luc'hskeudennoù.
 Iliz katolik Sant Emilian, luc'hskeudennoù.
 Iliz katolik Sant Omer, luc'hskeudennoù.
 Monumant ar re varv, luc'hskeudenn.

Emdroadur ar boblañs abaoe 1793

Melestradurezh

Tud 
François Durand, selaouer ouzh Kambr ar C'hontoù Breizh e 1552
Louis Bizeul (1785-1861), istorour hag arkeologour,
Victor Iturria ( -1944), soudard euskarat, meneget e anv war monumant Sara (Lapurdi),
Jacky Flippot, emsaver hag eil-maer.

Ardamezeg ar familhoù

Liammoù diavaez 
 Blaen war lec'hienn Geobreizh
 Lec'hienn ofisiel

Levrlennadur
 Louis Bizeul, Dictionnaire du patois du canton de Blain, 1988
 Gérard Locu, Blain et sa région : aperçu historique et touristique, 1975

Daveoù ha notennoù

Kumunioù Liger-Atlantel
Kumunioù Bro-Naoned
Kumunioù bet krouet e Liger-Izelañ e-pad an Dispac'h Gall
Pennlec'hioù bannoù Breizh